Pekka Kärki

**Pekka Sakari Kärki** (s. 16. huhtikuuta 1940 Laihia) on suomalainen tutkija ja rakennussuojelun asiantuntija. 

## Ammattiura
Vuosina 1961−1967 Kärki opiskeli historiaa ja taidehistoriaa Helsingin yliopistossa. Filosofian maisterin tutkinnon Kärki suoritti 1966. 
Kärki toimi Museoviraston rakennuskulttuuritoimiston toimistopäällikkönä 1974 alkaen ja rakennushistorian osaston johtajana 1987−2003.

Vuosina 1972−1974 Kärki oli opetusministeriön asettaman Rakennussuojelukomitean sihteeri.
Kärki oli Suomen ICOMOSin puheenjohtaja vuosina 1967−1983 ja Pohjoismainen puukaupunki -projektin (1969−1972) suomalainen koordinaattori. Vanha Rauma liitettiin Unescon Maailmanperintöluetteloon 1991.

Kärki vastasi myös *Suomen kaupunkirakentamisen historia* -kirjan asuntokulttuurin historiaa käsittelevien osuuksien ja yhteenvedon kirjoittamisesta sekä julkaisun painokuntoon saattamisesta. Kirjoittajatyöryhmälle myönnettiin 2015 tiedonjulkistamisen valtionpalkinto.

Kärki on ottanut aktiivisesti ja painokkaasti  kantaa kaupunki- tai aluerakentamiseen ja etenkin rakennuskannan säilyttämiseen liittyvissä kysymyksissä kirjoittamalla lehtiin näihin aiheisiin paneutuvia artikkeleita.

## Yksityiselämä
Kärjen isä oli säveltäjä Toivo Kärki (1915−1992)  ja äitinsä Tuulikki o.s. Leikas (1913−2001). Vuonna 1950 Kärki lauloi nimellä Pekka Sakari levylle kaksi kappaletta: ”Matin ja Liisan marjamatka” (yhdessä Terttu Kaarinan ja Matti Lehtisen kanssa, säv. Kalervo Hämäläinen, san. R.R. Ryynänen) ja ”Uhkarohkea Pekka” (yhdessä Antti Koskisen kanssa, säv. Toivo Kärki, san. Kauko Käyhkö).

Vuonna 1966 Pekka Kärki avioitui erikoishammaslääkäri Maarit Wäreen (s.1939) kanssa. Heillä on kaksi poikaa, Eero Kärki (s.1966) ja Risto Kärki (s.1968).

## Kunniamerkit

* Suomen Leijonan ritari I
* (Ruotsalainen) Vaasan Ritarikunta ritari I.

## Julkaisuja

* Pekka Kärki (toim.): *Suomenlinnan rakennusten historia* (Helsinki: Museoviraston rakennushistorian osasto, 1997)  
* Pekka Kärki: *Rauman yleiskaava 1969, Monistesarja vv.1966-69 suoritetusta yleiskaavatyöstä. 5 B, Vanhan Rauman inventointi* (Rauman kaupungin kaavoitustoimikunta, 1967)
* Pekka Kärki (yksi kirjoittajista): Susanna Pettersson – Pauliina Kinanen (toim.): *Suomen museohistoria* (Helsinki: Suomalaisen Kirjallisuuden Seura, 2020)   
* Pekka Kärki – Tove Riska: *Svenska ambassaden i Helsingfors: En byggnadshistorik* (Ekenäs: Ekenäs Tryckeri, 1972) 
* Pekka Kärki:  *Rauma: Vanhankaupungin inventointi sekä taiteellinen ja historiallinen arviointi* (Helsinki: Muinaistieteellinen toimikunta, Rakennushistoriallinen toimisto, 1971)
* Pekka Kärki (toimituskunnan jäsen):  *Muistomerkki: Kirjoituksia Antero Sinisalolle*  (Helsinki: M.T. Knapas, 1987)    
* Pekka Kärki (yksi kirjoittajista): *Huset vid Kungsvägen: Borgå Domkapitel 1723-1983*  (Borgå: Tryckeri och tidnings ab, 1983)   
* Pekka Kärki - Staffan Nilsson - Tove Riska: *Sveriges ambassad i Helsingfors* (Stockholm: Byggnadsstyrelsen 1986)  
* Pekka Kärki - Marketta Tamminen: *Porvoon raatihuone* (Porvoo: Porvoon Museoyhdistys, 1986)
* Henrik Lilius – Pekka Kärki (toim.): *Suomen kaupunkirakentamisen historia I-II*  (Helsinki: Suomalaisen Kirjallisuuden Seura, 2014)  

## Lähteet

## Kirjallisuutta
*Marja Terttu Knapas (toim.): *Muistomerkki puusta perinnöksi – Juhlakirja Pekka Kärjelle 16.4.2000*  (Museovirasto 2000)